Man, meisie sterf na motor hulle tref | Maroela Media
Man, meisie sterf na motor hulle tref
ŉ 13-jarige meisie en ŉ man, glo in sy 30’s, is dood nadat hulle Maandagmiddag deur ŉ motor getref is in Newlands, Johannesburg.
Russel Meiring, woordvoerder van ER24, het gesê paramedici van ER24 en Life Healthcare het die meisie langs die pad aangetref. “Sy het reeds aan haar beserings beswyk en is op die toneel dood verklaar.”
Volgens Meiring het ŉ motor die meisie en ŉ man getref voordat dit deur ŉ kompleks se muur gebars het. Die man en die motor is sowat 100m van waar die meisie gelê het, aangetref. Die man was in ŉ kritieke toestand en paramedici het hom onmiddellik begin behandel. Hy is egter kort daarna oorlede.
Die bestuurder van die motor het geringe beserings opgedoen. Die presiese oorsaak van die ongeluk word ondersoek.
‘Steek Hlaudi in die pad of ons gaan hof toe’
Drinkouderdom verander dalk binnekort
Yolanda · 3 jaar gelede
Vreeslik wat hier gebeur het. Baie sterkte aan die familie, mag die Here julle krag gee en dra deur die tyd.